Starfsemi félagsins er að hafa opna skrifstofu til þjónustu við félaga , fagfólk og almenning sem þarfnast ; upplýsinga , ráðgjafar , fræðslu og stuðnings . Unnið er að forvörnum , þýðingu og útgáfu bæklinga og útgáfu Laufblaðsins , sem kemur út tvisvar á ári , einnig er farið með fræðsluerindi í skóla , leikskóla , sambýli og aðra staði þar sem starfsfólk kemur að umönnun flogaveikra einstaklinga , bæði barna og fullorðinna . Félagið býður upp á ráðgjafarviðtöl hjá fjölskylduráðgjafa auk þess sem haldnir eru fræðslufundir með utanaðkomandi fyrirlesurum . Heimasíða félagsins er lauf.is .